MT
27.3.2023
Il-Ġurnal Uffiċjali tal-Unjoni Ewropea
C 112/37
Parti oħra fil-proċedimenti quddiem il-Bord tal-Appell tal-EUIPO: WD Plus GmbH (Hannover, il-Ġermanja)
Suġġett Permezz tar-rikors tagħha bbażat fuq l-Artikolu 263 TFUE, ir-rikorrenti titlob l-annullament tad-deċiżjoni tat-Tieni Bord tal-Appell tal-Uffiċċju tal-Proprjetà Intellettwali tal-Unjoni Ewropea (EUIPO) tas-26 ta’ Lulju 2022 (Każ R 246/2022-2).
Dispożittiv 1) Ma hemmx iktar lok li tingħata deċiżjoni dwar ir-rikors.
2) Beijing Unicorn Technology Co.
Ltd hija kkundannata tbati l-ispejjeż tagħha stess kif ukoll dawk sostnuti mill-Uffiċċju tal-Proprjetà Intellettwali tal-Unjoni Ewropea (EUIPO).
(1)
ĠU C 463, 5.12.2022.
Rikors ippreżentat fil-25 ta’ Jannar 2023 – Stevi u The New York Times vs Il-Kummissjoni (Kawża T-36/23) (2023/C 112/48) Lingwa tal-kawża: l-Ingliż Partijiet Rikorrenti: Matina Stevi (Brussell, il-Belġju) The New York Times Company (New York, New York, l-Istati Uniti) (rappreżentant: B. Kloostra, avukat) Konvenut: Il-Kummissjoni Ewropea
Talbiet Ir-rikorrenti jitolbu li l-Qorti Ġenerali jogħġobha: — tannulla d-Deċiżjoni Konfermattiva tal-Kummissjoni C(2022) 8371 final tal-15 ta’ Novembru 2022 (iktar ’il quddiem id-“Deċiżjoni kkontestata”); — tikkundanna lill-Kummissjoni għall-ispejjeż tal-proċedura.
Motivi u argumenti prinċipali Insostenn tar-rikors tagħhom, ir-rikorrenti jinvokaw tliet motivi. 1.
L-ewwel motiv, ibbażat fuq l-allegazzjoni ta’ ksur tar-Regolament (KE) Nru 1049/2001 tal-Parlament Ewropew u tal-Kunsill tat-30 ta’ Mejju 2001 dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni (1), u speċifikament l-Artikolu 3(1) tar-Regolament Nru 1049/2001, u ksur tal-Artikolu 11 tal-Karta tad-Drittijiet Fundamentali tal-Unjoni Ewropea.
Billi applikat argument ekstralegali bbażat fuq l-Artikolu 7(1) tad-Deċiżjoni tal-Kummissjoni (UE) 2021/2121 tas-6 ta’ Lulju 2020 dwar il-ġestjoni tar-rekords u l-arkivji (2), il-Kummissjoni warrbet illegalment ir-Regolament Nru 1049/2001 u speċifikament l-Artikolu 3(a) tiegħu, billi qieset li messaġġi testwali mhux irreġistrati ma jikkwalifikawx bħala dokumenti taħt ir-Regolament Nru 1049/2001 u/jew billi ma applikatx l-Artikolu 3 (a) tar-Regolament Nru 1049/2001 għall-informazzjoni rikjesta, u kisret ukoll id-dritt fundamentali li wieħed jirċievi informazzjoni protett taħt l-Artikolu 11 tal-Karta tad-Drittijiet Fundamentali.